כדי ללמוד מה עבר על נתניהו בחמישה חודשים, צריך רק חמש דקות. זה משך הזמן שדרוש כדי לצפות בשני שירי הבחירות: השיר הקודם בכיכובו של מאור אדרי, והנוכחי, ששר אריאל זילבר. כל הטרלול והמשיחיות מקופלים בפער שבין שני הסרטונים האלה. פעם היה להם סטייל. היום הקמפיינרים של הליכוד כבר מדברים צפון-קוריאנית שוטפת.
אמנם השיר הקודם הוא יציר כפיו של הליכוד, והפעם זו יצירה עצמאית שנתניהו רק אימץ ועטף בקליפ מרשים, אבל גם לאמץ ולעטוף זו בחירה. ככל שאני צופה יותר בשיר של זילבר (שהוא בעצם עיבוד של שיר ארוך יותר שעלה לאוויר בנובמבר האחרון), אני אוהב יותר את הסרטון ההוא עם אדרי.